ارمنستان, تاغ لیک قاره باغ ده, آذربایجان گه قرشی مغلوب بولگن لیگی نی قبول قیلدی.
ارمنستان باش وزیری نیکول پاشینیان, اجتماعی ترماق آرقه لی بیرگن بیاناتیده, "روسیه و آذربایجان بیلن, (تاغ لیک قاره باغ ده گی) اوروش نی اداققه ییتیشتیریش بوییچه کیلیشیب آلدیک" دییه قید ایتدی.
پاشینیتان نینگ اوشبو بیاناتی نینگ باشقه بیر بولیمی ده ایسه, "روسیه رهبری ولادیمیر پوتین و آذربایجان رهبری الهام علی یف بیلن آتشکیسین توغریسیده اورتاق بیر بیلدیرو امضاله دیک.  باشقه چانسیم یوق ایدی. بو وضعیت, مین و ارمنستان خلقی اوچون جوده هم اچچیق بیر حقیقت" دییه قید ایتیلدی.
پاشینیان, ارمنستان ده خلق نینگ ناراضی لیگی گه هم دوچ کیلیب قالگن لیگی نی بیلدیردی.
سوز لری نینگ دوامیده, "خلق نی عصیان گه چقیرگن کیشی لرنینگ اوشبو قیلمیش لری اوچون جوابگر بولیش لری کیره ک" دییه قید ایتدی.
عینی دمده ارمنستان پایتختی اریوان داخل کوپلب جای ده پاشینیان گه قرشی ناراضی چیلیک نمایش لری دوام ایترایکن, آلدین حکومت بنا سی گه باسیب کیرگن نمایشچی لر, ایندی ایسه پارلمان بنا سی گه هم کیریب باش وزیر گه قرشی شعار بیردی.
پارلمان گه کیریب آلگن بعضی نمایشچی لر, قاره باغ ده گی اوروش لرنینگ دوام ایتیشی کیره ک ایکن لیگی نی معلوم قیلدی.
آذربایجان اردوسی, ارمنستان تامانیدن اشغال ایتیلگن اوز توپراق لری نی قوتقریش اوچون عملیات باشله تدی.  اوشبو عملیات حاضر هم دوام ایتماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
